Diari Oficial de la Generalitat Valenciana


Sumari del DOGV 7189, del 10-01-2014 (2013/12610)

RESOLUCIÓ de 20 de desembre de 2013, de la presidenta de l'Agència Valenciana d'Avaluació i Prospectiva, per la qual s'aprova el protocol d'avaluació per a la renovació de l'acreditació dels títols universitaris oficials a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7189

Data del DOGV
:   10-01-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/12770


Data del document
:   20-12-2013

Organisme emissor
:   Agència Valenciana d'Avaluació i Prospectiva

Tipus de document
:   Resolució

Descriptors 

:   * centre d'ensenyament

RESOLUCIÓ de 20 de desembre de 2013, de la presidenta de l'Agència Valenciana d'Avaluació i Prospectiva, per la qual s'aprova el protocol d'avaluació per a la renovació de l'acreditació dels títols universitaris oficials a la Comunitat Valenciana. [2013/12161]  
El Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, modificat pel Reial Decret 861/2010, de 2 de juliol, establix en l'article 24.2 que abans del transcurs de sis anys de la seua verificació inicial o des de l'última acreditació, els títols universitaris oficials de grau i doctorat, hauran d'haver renovat la seua acreditació, i els títols de màster abans del transcurs de quatre anys. Així mateix, el Reial Decret 99/2011, de 28 de gener, pel qual es regulen les ensenyances oficials de doctorat establix, en l'article 10, que els programes de doctorat hauran de sotmetre's a un procediment d'avaluació cada sis anys, als efectes de la renovació de l'acreditació a què es referix l'article 24 del Reial Decret 1393/2007 citat.   
  
La importància del procés de renovació de l'acreditació és l'avaluació dels resultats obtinguts per un programa formatiu en relació amb els compromisos adquirits en el disseny del títol. La seua vocació és la d'incrementar la transparència i de retre comptes a la societat dels resultats obtinguts per les ensenyances universals oficials. D'acord amb la mencionada legislació, el procés d'avaluació per a la renovació de l'acreditació ha d'incloure, en tot cas, una visita d'experts externs a la universitat, i és l'Agència Valenciana d'Avaluació i Prospectiva (AVAP) en l'àmbit de la Comunitat Valenciana l'òrgan d'avaluació encarregat de realitzar una valoració per a la renovació de l'acreditació, d'acord amb els protocols d'avaluació que s'establiran conjuntament entre les agències d'avaluació competents.  
  
Per al disseny i desenrotllament del procés d'avaluació per a la renovació de l'acreditació, l'AVAP ha seguit les directrius i línies d'actuació acordades per al dit procés en el marc de la Xarxa Espanyola d'Agències de Qualitat Universitària (REACU). De la mateixa manera, l'AVAP es regix pels criteris i directrius establits en el document «Standards and Guidelines for Quality Assurance in the European Higher Education Àrea», els quals destaquen que les institucions han d'aconseguir i mantindre la confiança dels estudiants i d'altres agents implicats en l'educació superior. A més i com a desplegament del conveni marc de col·laboració subscrit el 12 de març de 2009, l'AVAP ha subscrit un conveni específic de col·laboració amb ANECA per a la coordinació del procés de renovació de l'acreditació de títols universitaris oficials, aprofitant així l'experiència adquirida, per esta última, al si de l'European Consortium for Accreditation (ECA), organització que ha reflexionat en els últims cinc anys sobre l'acreditació de programes i institucions d'educació superior europees amb l'objectiu d'avançar en el reconeixement mutu dels resultats d'avaluació de les agències.   
  
  
Este procés d'avaluació té com a principal objectiu comprovar si els resultats del títol són adequats i permeten garantir l'adequada continuïtat de la seua impartició fins a la següent renovació de l'acreditació. Estos resultats se centraran, entre altres, en la comprovació de l'adquisició de competències per part dels estudiants i en els mecanismes de valoració de l'adquisició d'estes que la universitat ha desenrotllat per a cada títol, així com en l'anàlisi de l'evolució dels seus resultats.  
  
No obstant els terminis assenyalats abans, el Reial Decret 534/2013, de 12 de juliol, ha introduït en l'article primer, una disposició transitòria sexta en el Reial Decret 1393/2007, de 29 d'octubre, per la qual s'amplia en dos anys el termini aplicable per a la renovació de l'acreditació d'estos ensenyaments universitaris oficials i habilita les comunitats autònomes perquè puguen obrir un termini de dos mesos perquè les universitats que voluntàriament ho desitgen puguen sol·licitar la renovació de l'acreditació dels seus títols el venciment dels quals s'ha produït durant el curs acadèmic 2012-2013 o es produirà durant el curs acadèmic 2013-2014.  
La Resolució de 20 de setembre de 2013, de la Conselleria d'Educació, Cultura i Esport, establix el termini per a la renovació voluntària de l'acreditació dels títols universitaris oficials en l'àmbit de la Comunitat Valenciana l'avaluació dels quals es realitzara d'acord amb el següent protocol.   
En virtut del que s'ha exposat i fent exercici de les atribucions establides en l'article 7.2.f del Decret 6/2008, de 18 de gener, del Consell, pel qual s'aprova el Reglament de l'AVAP, i vista la proposta de Resolució de 16 de desembre de 2013, del director general de l'Agència Valenciana d'Avaluació i Prospectiva, per la qual s'aprova el protocol d'avaluació per a la renovació de l'acreditació dels títols universitaris oficials a la Comunitat Valenciana, resolc:  
Aprovar la Resolució de 20 de desembre de 2013, de la presidenta de l'Agència Valenciana d'Avaluació i Prospectiva per la qual s'aprova el protocol d'avaluació per a la renovació de l'acreditació dels títols universitaris oficials a la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la presidenta de l'AVAP, en el termini d'un mes des de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
  
València, 20 de desembre de 2013.- La presidenta de l'Agència Valenciana d'Avaluació i Prospectiva: María José Catalá Verdet.  
  
  
ANNEX I  
Protocol d'avaluació per a la renovació de l'acreditació dels títols universitaris oficials a la Comunitat Valenciana  
  
1. Objecte  
L'objecte d'este protocol és establir el procediment, els instruments i els criteris per a l'avaluació prèvia a la renovació de l'acreditació dels títols oficials en l'àmbit de la Comunitat Valenciana inscrits en el Registre d'Universitats, Centres i Títols (RUCT) d'acord amb les condicions previstes en el Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, modificat pel Reial Decret 861/2010, de 2 de juliol.  
  
2. Àmbit d'aplicació  
Serà aplicable a les universitats públiques i privades i als seus centres adscrits que impartixen títols universitaris oficials a la Comunitat Valenciana i que obligatòriament han de sotmetre a avaluació i acreditació periòdica el desenrotllament efectiu de les ensenyances oficials.  
  
La Resolució de 20 de setembre de 2013, de la Conselleria d'Educació, Cultura i Esport, per la qual s'establix el termini per a la renovació voluntària de l'acreditació dels títols universitaris oficials en l'àmbit de la Comunitat Valenciana (DOCV 7118, 25.09.2013), assenyala que les universitats que voluntàriament ho desitgen podran sol·licitar l'avaluació prèvia per a la renovació de l'acreditació dels seus títols el venciment de termini dels quals s'ha produït durant el curs acadèmic 2012-2013 o es produirà durant el curs acadèmic 2013-2014. Este procediment tindrà caràcter oficial i tindrà els efectes previstos en el Reial Decret 1393/2007, de 29 d'octubre.  
  
3. Objectius i resultat  
Els objectius de la renovació de l'acreditació dels títols universitaris oficials són:  
3.1. Garantir que la qualitat dels resultats obtinguts en el desenrotllament de les ensenyances universitàries oficials es correspon amb els compromisos adquirits i verificats per l'òrgan d'avaluació corresponent.  
3.2. Assegurar la qualitat del programa formatiu oferit d'acord amb els nivells de qualificació establits i els criteris expressats en la normativa legal vigent.   
3.3. Validar que el desenrotllament del títol s'està duent a terme d'acord amb la memòria verificada, s'ha realitzat de forma controlada, amb recursos adequats i recolzant-se en un sistema intern de garantia de qualitat que ha permés la reflexió i millora efectiva del títol.  
3.4. Comprovar que el títol ha tingut un procés de seguiment apropiat i que s'ha utilitzat la informació quantitativa i qualitativa disponible per a analitzar el seu desenrotllament i generar les propostes de millora pertinents.  
3.5. Confirmar la disponibilitat i accessibilitat de la informació pública, vàlida, fiable, pertinent i rellevant que ajude en la presa de decisions dels estudiants i altres agents d'interés del sistema universitari d'àmbit nacional i internacional.  
3.6. Aportar recomanacions i/o suggeriments de millora per al títol que recolzen els processos interns de millora de qualitat del programa formatiu i el seu desplegament.   
El resultat del procés d'avaluació per a la renovació de l'acreditació serà un informe motivat en termes favorables o desfavorables.   
  
4. Criteris d'avaluació per a la renovació de l'acreditació  
Seguint les directrius i línies d'actuació acordades per al procés de renovació de l'acreditació dels títols universitaris oficials, en el marc de la Xarxa Espanyola d'Agències de Qualitat Universitària (REACU) i tenint presents els criteris i directrius establits en el document Standards and Guidelines for Quality Assurance in the European Higher Education Area, els criteris d'avaluació establits per a la renovació de l'acreditació s'articulen en tres dimensions:   
  
4.1. Gestió del títol: seran objecte d'anàlisi l'organització i la gestió del pla d'estudis (incloent-hi l'accés, els mecanismes de coordinació docent i els sistemes de transferència i reconeixement de crèdits); la transparència i visibilitat del títol quant a la informació que facilita sobre este als distints agents d'interés i l'eficàcia del Sistema de Garantia Intern de Qualitat (SGIC) com a instrument per a arreplegar informació, analitzar-la, implementar accions de millora i realitzar-ne el seguiment oportú.  
4.2. Recursos: seran objecte d'anàlisi l'adequació del personal acadèmic i dels recursos materials, infraestructures i servicis posats a disposició dels estudiants per a garantir la consecució de les competències definides pel títol.  
4.3. Resultats: s'avaluaran aspectes relacionats amb els resultats del títol i l'evolució que estos han tingut durant el seu desenrotllament. En este sentit, s'analitzaran els mecanismes establits per la universitat per a comprovar l'adequada adquisició, per part dels estudiants, de les competències inicialment definides per al títol, o més correctament, els resultats de l'aprenentatge. També s'analitzarà l'evolució dels diferents indicadors de resultats acadèmics, professionals (ocupabilitat) i personals (satisfacció de l'experiència formativa).   
  
4.4. Estes tres dimensions se subdividixen en criteris que permeten desplegar els aspectes que es tindran en compte a l'hora de valorar si un títol rep o no un informe favorable de cara a la renovació de la seua acreditació.   
4.4.1. Dimensió 1. Gestió del títol.   
0.5.6.8. Criteri 1. Organització i desenrotllament.  
Estàndard: El programa formatiu està actualitzat i s'ha implantat d'acord amb les condicions establides en la memòria verificada i/o les seues posteriors modificacions.  
9.3.1.2. Criteri 2. Informació i transparència.  
Estàndard: la institució disposa de mecanismes per a comunicar de manera adequada a tots els grups d'interés les característiques del programa i dels processos que garantixen la seua qualitat.   
8.4.3.8. Criteri 3. Sistema de Garantia Intern de Qualitat (SGIC).   
Estàndard: la institució disposa d'un sistema de garantia interna de la qualitat formalment establit i implementat que assegura, de forma eficaç, la millora contínua del títol.  
4.4.2. Dimensió 2. Recursos.   
9.5.5.1. Criteri 4. Personal acadèmic.   
Estàndard: el personal acadèmic que impartix docència és suficient i adequat, d'acord amb les característiques del títol i el nombre d'estudiants.   
9.6.4.4. Criteri 5. Personal de suport, recursos materials i servicis.   
  
Estàndard: el personal de suport, els recursos materials i els servicis posats a disposició del desenrotllament del títol són els adequats en funció de la naturalesa, modalitat del títol, nombre d'estudiants matriculats i competències a adquirir per estos.  
4.4.3. Dimensió 3. Resultats.   
2.2.0.4. Criteri 6. Resultats d'aprenentatge.   
Estàndard: els resultats d'aprenentatge aconseguits pels titulats són coherents amb el perfil d'egrés i es corresponen amb el nivell del MECES (Marc Espanyol de Qualificacions per a l'Educació Superior) del títol.   
3.9.6.8. Criteri 7. Indicadors de satisfacció i rendiment.   
Estàndard: els resultats dels indicadors del programa formatiu són congruents amb el disseny, la gestió i els recursos posats a disposició del títol i satisfan les demandes socials del seu entorn.  
Les directrius a valorar en cada un dels criteris es publicaran en la pàgina web de l'AVAP a través del document denominat Guia de l'Informe d'Autoavaluació a presentar per cada un dels títols a avaluar.   
  
5. Valoració dels criteris  
5.1. Cada un dels criteris i directrius d'acreditació mencionats anteriorment es valoraran atenent quatre nivells:   
- Se supera de manera excel·lent (excel·lent, satisfactòria; A): l'estàndard del criteri i les seues directrius s'aconseguixen de forma sistemàtica i exemplar per a la totalitat dels aspectes a valorar.   
- S'aconseguix (adequada; B): l'estàndard del criteri i les seues directrius s'aconseguixen de forma habitual per a la quasi totalitat dels aspectes a valorar encara que hi ha possibilitats de millora menors.   
- S'aconseguix parcialment (suficient; C): l'estàndard del criteri i les seues directrius s'aconseguixen de forma freqüent en la majoria dels aspectes a valorar però no en tots, i hi ha clarament possibilitats de millores significatives.   
- No s'aconseguix (insuficient; D): l'estàndard del criteri i les seues directrius no s'aconseguixen en la majoria dels aspectes a valorar o no hi ha evidències suficients que indiquen el seu compliment.  
5.2. Requisits de superació dels criteris:  
Als efectes d'este procediment, seran considerades greus deficiències que conduiran a l'emissió d'un informe desfavorable a la renovació de l'acreditació:   
- Les que s'hagen reiterat en els informes de seguiment de l'AVAP i que, sent necessària la seua esmena, per haver sigut qualificades com a insuficients no han sigut realitzades.   
- L'incompliment de compromisos clars i objectius assumits en la memòria verificada de personal acadèmic, servicis de suport i infraestructures.   
Els informes qualificats globalment com excel·lents o satisfactoris en l'informe de seguiment de títols oficials universitaris serviran a la comissió d'avaluació com a indicador de compliment de la directriu o criteris 1, 2 i 3.  
Per a aconseguir la renovació de l'acreditació serà imprescindible obtindre la qualificació de «s'aconseguix» en els criteris següents:  
Criteri 4: personal acadèmic.   
Criteri 5: personal de suport, recursos materials i servicis  
Criteri 6: resultats d'aprenentatge.  
El que s'ha assenyalat abans no exclou que, en funció de la naturalesa del títol i la seua modalitat d'ensenyança-aprenentatge, la identificació de deficiències greus en altres criteris puga conduir a l'emissió d'un informe en termes desfavorables.  
6. Avaluació per a la renovació de l'acreditació  
6.1. Fonts d'informació  
L'AVAP per a la valoració dels criteris descrits en l'apartat anterior, es basarà en la informació següent:   
- L'última versió de la memòria verificada, que inclourà aquelles modificacions amb informe favorable que haja sol·licitat el títol.  
- L'informe de verificació del títol i, si és el cas, els informes de modificació.  
- L'informe d'avaluació per a l'autorització del títol elaborat per l'AVAP.  
- Els informes anuals de seguiment intern del títol.  
- Els informes de seguiment externs realitzats per l'AVAP.  
- Les evidències obtingudes del Sistema de Garantia Intern de Qualitat SIGC.  
- Informes de certificació de la implantació del SIGC derivats del programa AUDIT.  
- Informes de certificació de la implantació dels models d'avaluació de l'activitat docent del professorat universitari com els derivats del programa DOCENTIA.  
- Els indicadors provinents del Sistema Integrat d'Informació Universitària (SIIU).  
- L'informe d'autoavaluació per a la renovació de l'acreditació del títol, per mitjà del qual la universitat reflexiona sobre els resultats obtinguts pel títol i justifique que estos complixen amb els objectius per als quals es va dissenyar este, igual que puga ampliar o completar les evidències contingudes en els punts anteriors.   
L'estructura d'este informe es detallarà en la Guia de l'Informe d'Autoavaluació per a la renovació de l'acreditació de títols oficials de grau, màster i doctorat, que es publicarà en la pàgina web de l'AVAP.  
- L'informe d'avaluació de la visita que ha d'elaborar l'AVAP després de la realització de la visita a la universitat. El format d'este informe es detallarà en la Guia d'Avaluació Externa per a la renovació de l'acreditació de títols oficials de grau, màster i doctorat que es publicarà en la pàgina web de l'AVAP.  
6.2. Procediment per a l'avaluació per a la renovació voluntària de l'acreditació   
El procediment d'avaluació prèvia a la renovació voluntària de l'acreditació comprén un conjunt d'actuacions per a aconseguir els propòsits definits anteriorment i que seran els següents:  
6.2.1. Sol·licitud i documentació  
Una vegada presentada la sol·licitud de participació en el procés d'avaluació prèvia a la renovació de títols a la Comunitat Valenciana, d'acord amb el que disposa la Resolució de 20 de setembre de 2013, de la Conselleria d'Educació, Cultura i Esport, per la qual s'establix el termini per a la renovació voluntària de l'acreditació dels títols universitaris oficials en l'àmbit de la Comunitat Valenciana (DOCV 7118, 25.09.2013), la Conselleria d'Educació, Cultura i Esport remetrà a l'AVAP les sol·licituds presentades.  
Posteriorment, i abans del 7 de febrer de 2014, cada universitat participant en este procés presentarà una sol·licitud acompanyada d'un informe d'autoavaluació para cada un dels títols, on valorarà el compliment dels resultats obtinguts en relació amb el disseny del títol establit en la memòria de verificació, així com les evidències i els documents que considere oportuns. A este informe d'autoavaluació del títol (IAT) s'haurà d'acompanyar l'imprés de pagament de la taxa corresponent, establida a este efecte en la Llei 12/1997, de 23 de desembre, de Taxes de la Generalitat. Els impresos de sol·licitud i de pagament de la taxa figuren com annexos II i III. I estaran disponibles en la pàgina web de l'AVAP. El pagament de la taxa haurà de realitzar-se per mitjà de transferència bancària al compte, titularitat de l'AVAP, que s'indica en el referit model normalitzat.  
En el cas de títols en què participen unes quantes universitats, la renovació de l'acreditació serà efectuada per l'AVAP, en els casos en què una universitat pertanyent al sistema universitari valencià, siga la responsable del títol, açò és, aquella que va sol·licitar i va tramitar la sol·licitud de verificació i la que rep tota la correspondència i les notificacions corresponents a este. A la dita universitat se la denomina «responsable administratiu» i no té per què coincidir amb la universitat coordinadora, atés que, en alguns casos, la mencionada coordinació pot rotar entre les universitats cada cert temps. La informació sobre este procés d'avaluació haurà de ser notificada per la universitat responsable a la resta d'universitats participants en el títol.  
6.2.2. Organització de la visita i selecció d'avaluadors.  
L'AVAP acordarà, amb cada universitat, un calendari de visites on els títols en avaluació s'agrupen en funció de la seua temàtica i dels centres on s'impartisquen. El calendari de visita serà remés per l'Agència a la universitat amb, almenys, un mes d'antelació a la realització d'esta.   
  
La Direcció General de l'AVAP seleccionarà i nomenarà, per a cada agrupació temàtica de títols, els experts que formaren part del comité d'avaluació externa (CEE) i que realitzaran la visita. Este comité, analitzarà, amb anterioritat a la visita, la documentació associada a cada títol (l'assenyalada en el punt 6.1), podrà sol·licitar, si així ho estimara oportú, informació addicional a la universitat. Així mateix, remetrà, per al seu consens, la proposta d'agenda de la visita a la universitat, almenys, dos setmanes abans de la seua realització.  
6.2.3. Avaluació provisional.  
El president del CEE, conjuntament amb el secretari, elaboraran un informe d'avaluació de visita (IEV) per a cada un dels títols assignats. Este informe serà consensuat per tots els membres del comité.   
  
Una vegada rebut, per part de l'AVAP, l'IEV, este comprovarà la seua adequació a les pautes establides en el present protocol i en les Guies d'Autoavaluació i d'Avaluació Externa i l'elevarà a la corresponent comissió d'acreditació, la qual, juntament amb tota la informació prèvia disponible, analitzarà l'IEV i emetrà l'informe d'avaluació provisional (IEP) que serà remés a les universitats.   
El mencionat informe (IEP) podrà ser:   
- Favorable a la renovació de l'acreditació.   
- Contindre aspectes que necessàriament han de ser aclarits a fi d'obtindre un informe en termes favorables.   
6.2.4. Fase d'al·legacions.  
L'IEP serà remés a la universitat perquè, en el termini de 20 dies naturals, realitze les al·legacions que crega oportunes. En el cas que el resultat de l'IEP continga «aspectes que necessàriament han de ser aclarits a fi d'obtindre un informe en termes favorables» la universitat podrà realitzar els aclariments oportuns sobre les deficiències detectades, així com subministrar un pla de millores que tracte d'esmenar-les.   
  
6.2.5. Avaluació final   
Després de la recepció de les al·legacions, estes seran revisades per la comissió d'acreditació de l'AVAP, la qual elaborarà l'informe d'avaluació final (IEF). Este informe podrà ser favorable o desfavorable a la renovació de l'acreditació del títol.   
L'AVAP remetrà l'IEF a la conselleria competent en matèria d'universitats i educació superior, en l'àmbit de la Comunitat Valenciana, a la universitat sol·licitant, al Consell d'Universitats i al Ministeri d'Educació, Cultura i Esport.   
6.2.6. Resolució.  
Correspon al Consell d'Universitats dictar la resolució que corresponga sobre la renovació de l'acreditació del títol en el termini màxim de sis mesos comptador des de la sol·licitud de la universitat.   
Una vegada dictada la resolució, el Ministeri d'Educació, Cultura i Esport la comunicarà al Registre d'Universitats Centres i Títols (RUCT), que en el cas de ser estimatòria procedirà a la inscripció de la corresponent renovació de l'acreditació. En cas de ser desestimatòria, el títol constarà en el registre com extingit a partir d'esta data.   
  
6.2.7. Recurs.  
La universitat, contra la resolució del Consell d'Universitats, podrà recórrer davant de la presidència del Consell en el termini d'un mes des de la data de la resolució (article 27.7 bis del RD 1393/2007, modificat pel RD 861/2010). És el Consell d'Universitats, a través de la seua comissió d'experts, l'òrgan que podrà ratificar la resolució o acceptar la reclamació i remetre-la a l'AVAP, indicant de forma concreta els aspectes de l'avaluació que han de ser revisats, tot això en un termini màxim de tres mesos, comptador des de la interposició de la reclamació.   
La Comissió de Garanties de l'AVAP analitzarà i resoldrà la reclamació i tramitarà la seua resolució al Consell d'Universitats.  
7. Òrgans d'avaluació  
7.1. Per a realitzar les tasques d'avaluació prèvia a la renovació dels títols oficials, l'AVAP demanarà l'assessorament de la comunitat científica, acadèmica i professional i per a això es nomenaran, per part del director general de l'AVAP, els corresponents CEE que estaran integrats per acadèmics de reconegut prestigi, experts en sistemes de garantia de qualitat, gestió universitària o Espai Europeu d'Educació Superior així com per estudiants universitaris.   
Els comités actuaran de forma col·legiada i tots els seus membres participaran en la valoració de les propostes d'informes d'avaluació prèvia a la renovació de l'acreditació.   
Els membres dels comités d'avaluació subscriuran el codi ètic de l'AVAP i compliran els seus principis d'independència, objectivitat, excel·lència i transparència.  
7.2. El CEE, estarà compost per:   
- Un president/a, que tindrà experiència en els processos de verificació, autorització o seguiment de titulacions com a membre de comissions d'avaluació de l'AVAP o de l'ANECA.  
- Un nombre variable de vocals acadèmics, que es determinarà en funció del nombre de títols a avaluar i l'heterogeneïtat de l'àmbit acadèmic dels títols a avaluar.   
- Un secretari tècnic, que serà un tècnic de l'AVAP o un expert en sistemes de garantia de qualitat en els títols a avaluar o en gestió universitària.  
- Un vocal estudiant de l'àmbit o la branca acadèmica dels títols a avaluar, amb formació en processos d'avaluació.  
També podrà formar part del CEE, sempre que la universitat així ho requerisca o quan les característiques del títol ho requerisquen, un vocal professional en l'àmbit cientificotècnic dels títols a avaluar, i/o un expert estranger amb experiència en processos d'avaluació i el cost d'estos últims serà assumit addicionalment per la universitat que ho requerisca.  
La funció d'este comité serà la de valorar, prèviament a la visita, l'IAT presentat per la universitat, així com les evidències que siguen necessàries per a poder procedir a realitzar la visita als títols de la universitat que l'AVAP li encomane, visitarà les instal·lacions en què es desenrotlla cada programa formatiu, entrevistarà els agents implicats i redactarà valoracions i argumentacions que es traslladaren al corresponent IEE per cada un dels títols seguint el format que per a això facilite l'Agència.  
7.3. Comissió d'acreditació de l'AVAP  
En una fase posterior d'avaluació intervindrà una comissió d'acreditació que serà l'òrgan encarregat d'emetre els informes d'avaluació per a la renovació de l'acreditació.  
La composició de la mencionada comissió d'acreditació serà la següent:  
- President: el director general de l'AVAP.  
- Vicepresident: el coordinador del programa de seguiment i acreditació de títols de l'AVAP.  
- Vocals: un nombre variable de vocals acadèmics, que es determinarà en funció del nombre de títols a avaluar i l'heterogeneïtat de l'àmbit acadèmic dels títols a avaluar amb experiència en processos de verificació, autorització o seguiment de titulacions com a membre de comissions d'avaluació de l'AVAP o de l'ANECA.  
- Secretari: el cap del Servici de Qualitat en l'Educació Superior i Innovació o a falta d'això el tècnic de l'AVAP responsable del programa.  
7.4. Comissió de garanties de l'AVAP.  
La comissió de garantia serà l'òrgan encarregat d'analitzar i resoldre, si és el cas, la reclamació interposada per la universitat, i tramitara la seua resolució al Consell d'Universitats.  
La composició de la mencionada comissió de garantia serà la següent:  
- President: el director general de l'AVAP.  
- Vocals: dos vocals acadèmics amb experiència en processos de verificació, autorització o seguiment de titulacions com a membres de comissions d'avaluació de l'AVAP o de l'ANECA i que no hagen participat en la comissió d'acreditació de la mateixa convocatòria.  
- Secretari: el tècnic de l'AVAP responsable del programa.  
8. Participació en programes d'acreditació d'àmbit internacional  
  
Per a la participació en els processos conduents a l'obtenció d'un segell internacional d'acreditació, dels establits en el conveni subscrit entre ANECA i l'AVAP, en el marc del programa d'Acredita Plus, serà necessària la participació simultanieja amb este programa.